Breithiúnas na Cúirte Ginearálta an 26 Aibreán 2023 – Rochem Group v EUIPO – Rochem Marine (R.T.S. ROCHEM Technical Services)
(Cás T-546/21)1
(Trádmharc de chuid an Aontais Eorpaigh – Imeachtaí neamhbhailíochta – Marc fíortha de chuid an Aontais Eorpaigh R.T.S. ROCHEM Technical Services – Marc fíortha náisiúnta níos luaithe ROCHEM MARINE – Foras coibhneasta le neamhbhailíocht – Fianaise maidir le fíorúsáid an trádmhairc níos luaithe – Airteagail 15 agus 57(2) de Rialachán (CE) Uimh. 207/2009 (Airteagal 18 agus Airteagal 64(2) de Rialachán (AE) 2017/1001 anois))
Teanga an cháis: an Béarla
Páirtithe
Iarratasóir: Rochem Group AG (Zug, an Eilvéis) (ionadaí: K. Guridi Sedlak, Dlíodóir)
Cosantóir: Oifig Maoine Intleachtúla an Aontais Eorpaigh (ionadaí: D. Walicka, i gcáil Gníomhaire)
Páirtí eile sna himeachtaí os comhair an Bhoird Achomhairc de EUIPO, ag idiragairt os comhair na Cúirte Ginearálta: Rochem Marine Srl (Genova, an Iodáíl) (ionadaithe: R. Gioia agus L. Mansi, Dlíodóirí)
Ábhar
Lena chaingean de bhun Airteagal 263 CFAE, iarrann an t-iarratasóir go ndéanfar an cinneadh ón gCéad Bhord Achomhairc d’Oifig Maoine Intleachtúla an Aontais Eorpaigh (EUIPO) an 28 Meitheamh 2021 (Cás R 1544/2019-1) a chur ar neamhní.
An chuid oibríochtúil
1.    Diúltaítear don chaingean.
2.    Ordaítear do Rochem Group AG na costais a íoc.
____________
1     IO C 422, 18.10.2021.